Selena Gomez

Si Selena Marie Gomez ( /s ə ˈ l iː n ə ˈ ɡ oʊ m ɛ z / ; namundag kan ika-22 kan Hulyo 1992). Siya sarong Amerikanang aktres, parakanta, prodyuser, asin negosyante. Nagpoon siya kan saiyang karera bilang aktres kan siya aki pa, na nagluwas sa serye sa telebisyon para sa mga kaakian na Barney &amp; Friends (2002–2004). Siring man siya nagluwas bilang sarong teen idol para sa saiyang pangenot na papel bilang Alex Russo sa sitcom kan Disney Channel na Wizards of Waverly Place (2007–2012). Nagpirma siya sa Hollywood Records kan 2008 asin naggibo kan banda na Selena Gomez &amp; the Scene, na nagpaluwas nin tolong album: Kiss &amp; Tell (2009), A Year Without Rain (2010), asin When the Sun Goes Down (2011).

Poon kaidto nagpaluwas siya nin tolong solo na album na nagdebut sa ibabaw kan US <i id="mwKw">Billboard</i> 200. An saiyang EDM -infused debut record, Stars Dance (2013), nagbunga kan internasyonal na top-ten single na " Come &amp; Get It ". Nagbalyo siya sa Interscope Records asin pinaluwas an electropop album na Revival (2015), na suportado kan top-ten singles na " Good for You ", " Same Old Love ", asin " Hands to Myself ". An follow-up kaini, an dance-pop-influenced Rare (2020), igwa kan saiyang enot na <i id="mwOw">Billboard</i> Hot 100 number-one single na " Lose You to Love Me ". Dangan pinaluwas niya an Espanyol na EP na Revelación (2021), na nagtao kan saiyang mga nominasyon sa Grammys asin Latin Grammy Awards. Sinundan ini kan saiyang ikaapat na album na I Said I Love You First (2025), sarong proyektong pakikisaro ki Benny Blanco . Si Gomez nagpaluwas nin kadakol na mga kolaboratibong single, kabali an " We Don't Talk Anymore ", " It Ain't Me ", " Wolves ", " Taki Taki ", asin " Calm Down (Remix) ", na an huri pighihiling na iyo an pinakamatrayumpong kanta kan Afrobeats sa gabos na panahon.

Nagin karakter siya sa mga pelikula arog kan Another Cinderella Story (2008), Monte Carlo (2011), Spring Breakers (2012), The Fundamentals of Caring (2016), The Dead Don't Die (2019), asin Emilia Pérez (2024). Siya man an nagboses ki Mavis sa <i id="mwWQ">Hotel Transylvania</i> film franchise (2012–2022). Si Gomez naggibo nin mga serye arog kan 13 Reasons Why (2017–2020), Living Undocumented (2019) asin Selena + Chef (2020–2023), asin nagkawat nin pangenot na papel sa Only Murders in the Building poon pa kan 2021. An saiyang mga pag-omaw kabali an sarong American Music Award, sarong <i id="mwZQ">Billboard</i> Music Award, sarong Cannes Film Festival Award, duwang MTV Video Music Awards, sarong Screen Actors Guild Award asin 16 Guinness World Records. 

Kategorya:Articles with hCards